HIDDA LATINSA QAALLUU

***Hidda Latinsa Qaalluu Diin. Hortee Warra Sheek-Ahmed Qaallichaa Laga Mojoo Guultii***

# Qaalluu Diin kan Gaara Mul'ataa Aanaa Baddannoo Laga Mojoo Magaalaa Guultii Keessa kan jiraachaa jiran Seenaa Isaanii.  jalqaba Laga Mojoo kan Dhufe Sheek Ahmed Haaji-Alii Haaji-Usmaan Haaji-Habiib Ibnu-Buraalee Ibnu-Maamaa Ibnu-Diin Kan Jedhamuudha. Sheek-Ahmed Iddoon Dhaloota isaa Harargee Lixaa Aanaa Shanan Dhuuggoo Laga Burqaa Keessatti Iddoo Ebicha Qaalluu Jedhamuttti Dhalate. Lagni Burqaa Kun Kan Argamu Magaalaa Baroodaa Irraa Jalqabee Aanaa shanan Dhuuggootii fi Aanaa Dadar Idduu Darbee kan fullaawuudha. Sheek-Ahmed Ebicha Dhuuggoo Sanitti Fuudhee Ilmaan Hore/Dhale Tartiibaan Jundaa Sheek-Ahmed, Usmaan Sheek-Ahmed, Mohammed Sheek-Ahmed , Umaroo Sheek-Ahmed, Abdullaahii Sheek-Ahmed, Abdusalaam Sheek-Ahmed, Amatullaa Sheek-Ahmed, Kaddoo Sheek-Ahmed,Meeyram Sheek-Ahmed  fi kan Hafaniis jiraachuu malu. isaan keessaa Jundaa, Usmaan, Mohammed, Umaroo, Abdullaahii Fi Amatulla, Meyram Fi Kaddoon Haadha Takka. Isaan Kanneen keessaa Jundaa, Usmaan, Mohammed, fi Umaroo Ebicha Dhuuggootti Kan Dhalatan Yommuu ta'an Abdullaahii Sheek-Ahmed  Immoo Magaalaa Harar/Adaree Biyyoo Jogola keessatti Dhalate. Sheek-Ahmed Haaji Alii Haaji Usmaan Haaji Habiib kun Maatiin isaa Durumarraawuu Kaayyoon isaanii Amantii Islaamaa Baballisuu fi Barsiisuu waan ta'eef Amantaa Nabi Muhaammad SAW kana Barsiisuu fi Baballisuuf Laga Burqaa Ebicha Qaalluu irraa Imalee Gara Magaalaa Harar Dhufe.  Achitti Diini Barsiisuu jalqabe achumaan Ammaas hin teenyee Ilma Isaa Jundaa Kan ji'amu Obboleessa isaa Aliyoo Qaallichaa Biratti dhiisee Ilmaan Hafe  fudhatee obboleessa isaa biraa deeme Achumaan Fadis Waaccuu Diimaa Qubate. Achitti Masgiida Jaaruu fi Diin Ummata Barsiisuu Itti fufe. Achittii Obboleessi isaa Kun Aliyo kan ji'amu kun itti Dhaqee Bira Qubate. Ammaas Amantii Islaamaa Tana lafa qabsiifnaa Ani Niin deemaa ati asuma turi Diin kana barsiisi jechuun Imala isaa itti fufe Achumaan Miidhagaa Tolaa Qubate. Achittiis Masgiida Ijaaree Diin Rabbii Barsiisuu Itti Fufe. Ammaas Obboleessi Isaa Kan Abraahim Hassan Haaji Usmaan Haaji Habiib ykn Maqaa Jaalalaa Billoo kan Ji'amu Achitti Itti Dhufe. Ammaas Billoo miidhagaatti Dhiisee Imala isaa Jalqabee Achumaan Mayyu Mulluqqee Miila Jalaan Laga Mojoo Seene. Lagni Mojoo Gaara Mul'ataa Jalaa Jalqabee Aanaa Gurawaa Fi Baddannoo Jidduu Darbee Achumaan  Aanaa Gola odaa ykn Burqaa fi Mayyu Mulluqqee Idduu Darbuun Akkasumaas Aanaa qumbii ykn Mino Kan Ji'amu Fi Mayyu Mulluqqee Kan Ji'amu kana idduu Darbuun Naannoo Sumaalee Gadi Seenee Hanga Laga Waabeetti kan Darbuudha. Sheek-Ahmed Haaji Alii Haaji Usmaan Erga Laga Mojoo Keessa Seenees Imala Isaa Ittuma Fufee Hanga Aanaa Baddannoo Ganda Guultii Mojootti Imale. Guultii Mojoo Keessa Qubatee Diin Barsiisuu Eegale. Guultii Mojootti Abdusalaam Sheek-Ahmed Kan Ji'amu Dhale. Achumaan Ammaas Imale Mojuma Keessa Ebicha Mojoo Bakka Ji'amtu Qubate. Achitti Masgiida Jalqabaa Gaara Mul'ataa keessatti IJaare. Maqaa Araddaa Saniis Ebicha Mojoo Ji'ee Moggaase. Seenaan iddoo Dhaloota Isaa akka Hin Banneef Maqaa Iddoo dhaloota isaa Harargee Lixaa Aanaa Shana Dhuuggoo Laga Burqaa Iddoo Ebicha Qaalluu Ji'amtu San irraa Ka'uun Iddoo Isa Dhumaaf Qubate Tanaas Ebicha Mojoo Ji'ee Moggaase. Achumatti Masgiida Sheek-Ahmed Qaallichaa Jechuun Masgiida Jummaa Jalqabaa Mojoo fi Gaara Mul'ataattiif Kan ta'e Ebicha Mojoo Iddoo Yeroo Ammaa Dirree Kiyyoo Jedhamtu Keessatti Masgiida Ijaare. Waan Ajaa'iba Namatti ta'u Sheek-Ahmed yeroo masgiida kana ijaaru Bishaan Maddaa qulqulluu xaliila tan taate Gidaara Masgiidaa gara Gadii Jalaa Baasuun Barandaa Masgiidaa Gra Gadiitiin Dabartee Karra Masgiidaa Cinaa gara Tokkootiin Alatti Akka yaatu godhee Madda Bishaanii Guddoo Hawaasni Naannawa sanii Fi Darasaan Isaas Dhugaatiifiis Dhiqataa fi Miicaadhaaf Akkasuma Salaataaf Yeroo Tolfatan Akka Itti FayyadamanGodhee Hanga Ammaa Tajaajila Kennaa Jirti. Akkasumma Ummanni Naannoo Masgiidaa Jiran Biqiltuu akka bunaa, Muuza faa Obaafachuun itti fayyadamaa jiru. Ilmaan Isaa Keessaa Jundaa Hararitti Dhiise. Usmaan Immoo Dadritti Hafe. Ilmaan Jundaa Immoo Yeroo Ammaa Hangi Tokko Haragee Lixaa Baddeessaa naanno Hilfata Ji'amtu Jiraachaa jiru. Usmaan Immoo Ilmaan Isaa Nuuriyaa Usmaan Tan ji'amtu Dadar Jiraachaa tan turte fi Yeroo Ammaa Biyya Alaa Amerikaa Jiraachaa Tan jirtuudha. Ilmaan Usmaan Ka Dhiiraa Harargee Lixaa Baddeessaa Naannoo Hilfaa jiraachaa jiru.Mohammed, Umaroo, Abdullaahi, Abdusalaam Haragee Bahaa Aanaa Baddannoo Laga Mojoo Magaalaa Xiqqoo guultii Keessa kan jiraataniidha. Masgiida Guulti Masgiida Jummaa Kan Jalqabaa Guultii Mojooti fi achuma Ganda Kooyyee Keessatti Masgiida Jalqabaa Ijaaranii Diin Barsiisaa kan Turan Ilmaan Sheek-Ahmed Keessaa Mohammed , Umaroo fi Abdullaahii Sheek-Ahmed  Akka ta'an seenaan Ifoomseera. Mohaammed Sheek-Ahmed Ilmaan Isaa Abdoo, Yuusuf, Aammee, Abdulaxiif, Mahaammud, Abduramaan,Aadam, Zaara, Kimiyaa, Hindiyyaa Faa Turan. Ilmaan Umaroo Immoo Yaayaa, Abroo, Muummee, Ahmednuuree, Abduramaan, Haashim, Usmaan, Yuusuf, Kadiyya, Moomina, Aasha, Leeylaa, Deeynaba faa turan. Ilmaan Abdullaahii Immoo Shheek-Jamaal, Faaxuma, Deeynaba, Meeymuna fi Zaara turan. Abdullaahii Sheek-Ahmed  Ilma Dhiiraa Tokko Qofa Dhale Inniniis Sheek-Jamaal Qofa. SheeK-Jamaal Abdullaahii Sheek-Ahmed  Ilmaan Isaa Aliyyi, Gaaddisaa, Nasri, Afandii, Nayyiraa, Alfiyaa, Aashaa Hangaatuu, Hayaatee, Feeysal Fooyziyaa faa Turan, Aliyyii Jamaal Ilmaan 11 Dhale. Kan itti Fufa Yoo Rabbi Ji'e. Abdusalaam Sheek-Ahmed Immoo Ilmaan Isaa Umar, Ahmed, Aliyyi, Maammadee, Faaxuma. Hindiyyaa, Faayizaa faa turan.
# Kutaa Lammaffaa Yoo Rabbi ji'e Itti Deebina..............................................................................!

Gosa Qaalluu Keessaa Qaalluun Diin kan ji'aman Itoophiyaa Naannoo Oromiyaa Godina Harargee Bahaa fi Lixaa Akkasumaas Magaalaa Dirree Dhawaa Fi Naannoo Hararii Keessatti Baay'inaan argamu. Harargee Bahaa Ona Gaara Mul'ataa Aanaa Baddannoo Araddaa Hariiroo Guultii Ganda Guultii Keessa Jiraatu. akkasumaas Harargee Bahaa Aanaa Dadar Keessaas Baay'inaan Jiraatu.Akkasumaas Harargee Lixaa Aanaa Masalaa,Laga Burqaa Iddoo Ebicha Qaalluu Ji'amuus Jiraachaa Akka Turan Seenaan Ni dubbata. Baddeessaa Naannoo Hilfata Ji'amu Jiraachaa akka jiraniis Seenaan ni dubbata. Naannoo Hararii Hamarreessa fi Naannoo oromiyaa Haragee Bahaa Aanaa Fadisa Jiraachaa Akka Jiran Akkasumaas Aaanaa Dadar fi Baddeessaa, Magaalaa Dirree Dhawaa Keessaas Akka jiran Bira geenyeerra. 

Hundumaafuu Waa'ee Seenaa Qaalluu Diin Ballinaan Itti Deemnaa Obsaan Nu Eegaa.

Address keenya Harargee Bahaa Ona Gaara Mul'ataa Aanaa Baddannoo Laga Mojoo Araddaa Hariiro Guultii Ganda Guultii Mojaati.

Lakkofsa Bilbila 0910993610/0909418838     Gaaddisaa Sheek-Jamaal Abdullaahii Sheek-Ahmed Haaji Alii Haaji-Usmaan Haaji-Habiib Kan Buraalee kan Maamaa  Kan Diini akkasiini Qaalluu Diini.